Yegişe Tadevosyan

Yegişe Martirosoviç Tadevosyan (Tatevosyan) (; ) — erməni rəssamı.

 Həyatı 
Moskvada yerləşən Lazarevski İnstitutunun yanında gimnaziyada təhsil almışdır, sonra Moskva Rəssamlıq, Heykəltəraşlıq və Memarlıq məktəbində oxudu və 1894-cü ildə oranı bitirdi. Peredvijniki adlı Səyyar Rəssamlıq Sərgiləri Birliyinin sərgilərində iştirak etmişdir. Vasili Polenov ilə dost münasibətlərdə idi, onunla birlikdə 1898-ci ildə Fələstinə səfər etdi və sonradan bir çox dəfə Yaxın Şərqə səyahət etmişdir. Daha sonra "Mir iskusstva" adlı sərgilərdə iştirak etdi. 1901-ci ilə qədər Moskva, sonra Tiflisdə yaşadı, rəssamlıq dərsləri keçirdi. İlk dövrlərdə işlərini Vardges Surenyantsın təsiri altında yaradırdı, lakin 1900-cü illərdə yaradıcılığında puantilizm və ekspressionizm üslublarını tətbiq etməyə başladı.

1916-cı ildə Ermənistan Rəssamlar İttifaqını təşkil etdi və ona rəhbərlik etməyə başladı.

1935-ci ildə Ermənistan SSR əməkdar incəsənət xadimi adına layiq görülmüşdür. Komitas panteonunda dəfn olunmuşdur.

Tadevosyanın əsərləri Ermənistan Dövlət Rəsm Qalereyası, Gürcüstan Dövlət İncəsənət Muzeyi, Dövlət Şərq Xalqları Sənəti Muzeyi (Moskva), Polenovo muzeyi, habelə şəxsi kolleksiyalarda saxlanılır.

 Xatirəsi 
Tadevosyan adına İrəvanda küçə var, Üçkilsədə yerləşən rəssamlıq məktəbi onun adını daşıyır. 2015-ci ildə İrəvanın Şenqavit rayonunda rəssamın büstü qoyuldu.

 Baş əsərləri 

 "Xaça sitayiş" (1901)
 "Rəssam və camaat" (1909)
 "Allahın anası" (1918)
 "Məsih və fariseylər" (1919)
 "Komitas" (1935)

 Əsərlərinin qalereyası 

 İstinadlar 

Kateqoriya:Komitas panteonunda dəfn olunanlar
Kateqoriya:Ermənistan rəssamları
Kateqoriya:Üçkilsədə doğulanlar
Kateqoriya:SSRİ rəssamları